Pengiktirafan antarabangsa Negara Palestin

Pengiktirafan antarabangsa Negara Palestin menjadi matlamat Pertubuhan Pembebasan Palestin (PLO) sejak Pengisytiharan Kemerdekaan Palestin menuntut penubuhan Negara Palestin pada 15 November 1988 di Algiers, Algeria dalam satu sesi luar biasa di luar persidangan Dewan Kebangsaan Palestin. Pengisytiharan ini disambut dengan baik oleh sebilangan negara dunia, dan sehingga akhir tahun tersebut, 78 buah negara telah menuntut untuk Negara Palestin diiktiraf. Sehingga 3 Ogos 2018, sebanyak 137 daripada  negara anggota Pertubuhan Bangsa-Bangsa Bersatu (PBB) dan dua negara bukan anggota telah mengiktiraf Negara Palestin. Palestin juga telah menjadi negara pemerhati bukan anggota dalam Perhimpunan Agung PBB sejak lulusnya Resolusi Perhimpunan Agung PBB 67/19 pada November 2012.

Sebagai sebahagian daripada cubaan menyelesaikan konflik Israel–Palestin, telah ditandatangani antara PLO dan Israel pada 1993 dan 1995 menghasilkan penubuhan Pihak Berkuasa Palestin (PNA) sebagai sebuah pentadbiran mandiri sementara di Kawasan A dan B Tebing Barat dan Genting Gaza. Selepas pemutusan hubungan Israel daripada Gaza pada 2005, PNA telah menggadakan pilihan raya pada 2006, yang menyaksikan Hamas memperoleh majoriti kerusi kemenangan (74 daripada 132 kerusi). Berikutan konflik fatah–Hamas 2007, PNA telah berpecah dua, dengan Hamas dianggap menguasai Genting Gaza manakala Fatah mengawal Kawasan A dan B Tebing Barat.

Negara-negara yang tidak mengiktiraf Palestin sebagai sebuah negara termasuklah: Australia, Kanada, Perancis, Jerman, Itali, Jepun, Korea Selatan, Mexico, Sepanyol, United Kingdom dan Amerika Syarikat, dan lain-lain. Walaupun negara-negara ini secara umumnya menyokong bentuk penyelesaian dua negara, mereka mengambil ketetapan bahawa pengiktirafan mereka terhadap negara orang Palestin hanya tersyarat pada rundingan langsung antara Israel dan PNA.

Palestin dalam Pertubuhan Bangsa-Bangsa Bersatu 
Pada 14 Oktober 1974, PLO diiiktiraf dalam Perhimpunan Agung Pertubuhan Bangsa-Bangsa Bersatut sebagai wakil bagi penduduk Palestin dan diberikan hak untuk menyertai perbincangan Perhimpunan Agung terhadap soalan-soalan Palestin dalam mesyuarat penuh.

Pada 22 November 1974, PLO diberikan status pemerhati bukan negara, membenarkan PLO menyertai semua sidang Perhimpunan, termasuk platform PBB yang lain.

Pada 15 Disember 1988, Resolusi Perhimpunan Agung PBB 43/177 "mengakui" Pengisytiharan Kemerdekaan Palestin pada November 1988 dan menggantikan penggunaan nama "Pertubuhan Pembebasan Palestin" kepada "Palestin" dalam sistem PBB.

Pada 23 September 2011, Presiden Mahmoud Abbas bagi pihak PLO menghantar permohonan kenaggotaan penuh Palestin ke dalam PBB. Pada 29 November 2012, Perhimpunan Agung PBB memberikan status negara pemerhati bukan anggota kepada Palestin dalam Resolusi Perhimpunan Agung PBB 67/19.

Pada 17 Disember 2012, Ketua Protokol PBB, Yeocheol Yoon memutuskan bahawa "penggunaan nama Negara Palestin boleh digunakan oleh Sekretariat dalam semua dokumen rasmi PBB".

Pengiktirafan diplomatik

Negara anggota Pertubuhan Bangsa-Bangsa Bersatu 
Daripada  negara anggota PBB,  setakat 3 Ogos 2018. Senarai di bawah berpandukan senarai yang diperoleh dari kempen PLO untuk pengiiktirafan PBB pada 2011, dan Perwakilan Pemerhati Tetap ke PBB.

Sesetangah negara, ditandakan asterisk (*) di bawah, secara jelas mengiktiraf Negara Palestin dengan sempadan pada 4 Jun 1967 (iaitu Tebing Barat, Gaza dan Baitulmuqaddis Timur), yang merupakan wilayah Arab sebelum Perang Enam Hari

Bukan negara anggota PBB

Triti pelbagai hala 
Negara Palestin menjadi satu pihak dalam beberapa triti pelbagai hala, yang terdaftar lima pemegang perjanjian, United Kingdom, UNESCO, PBB, Belanda dan Switzerland. Ratifikasi persidangan UNESCO dilakukan pada 2011/2012 dan diikuti Palestin menjadi anggota UNESCO, sedangkan ratifikasi persidangan lain berlaku pada 2014 apabila rundingan dengan Israel menemui jalan buntu.

Lihat juga 

 Senarai negara dengan pengiktirafan terhad
 Kedudukan Baitulmuqaddis
 Cadangan penubuhan negara orang Palestin

Nota

Rujukan

Pautan luar 

 Kementerian Hal Ehwal Luar, Pihak Berkuasa Palestin
 Jabatan Ehwal Rundingan, Pertubuhan Pembebasan Palestin
 Negara Palestin 194

Pertubuhan Pembebasan Palestin
Nasionalisme Palestin
Hubungan luar negeri Palestin
Pengiktirafan diplomatik
Politik Negara Palestin
Negara Palestin